Cu doar câteva luni înainte de finalul celui de-al doilea mandat la Palatul Cotroceni, președintele a decis care va fi următorul pas în cariera sa politică. Klaus Iohannis a anunțat oficial că intră în cursa pentru funcția de secretar general al NATO.
Cu doar câteva luni înainte de finalul celui de-al doilea mandat la Palatul Cotroceni, președintele a dezvăluit care va fi următorul capitol în cariera sa politică, un pas neobișnuit pentru un șef de stat încă în funcție.
Marți, 12 martie 2024, în timpul unei declarații de presă, Klaus Iohannis a anunțat oficial că intră în cursa pentru funcția de secretar general al NATO.
"Am decis să intru în competiție pentru funcția de secretar general al NATO.
Îmi asum această candidatură în numele României cu toată responsabilitatea, iar această decizie are la bază performanţa României, experienţa acumulată pe parcursul celor două mandate de Preşedinte al României, înţelegerea profundă a provocărilor cu care se confruntă NATO, Europa, şi în special regiunea noastră, şi angajamentul meu ferm faţă de valorile şi obiectivele fundamentale ale NATO", a anunțat președintele.
În discursul său, șeful statului a vorbit despre amenințarea gravă reprezentată de Rusia, punctând că "trăim în cele mai dificile vremuri din punct de vedere al securității, din ultimele decenii, dar ne simțim protejați pentru că suntem membri ai NATO" și că "umbrela NATO" oferă țării noastre "cele mai puternice garanții de securitate din istorie".
"În prezent, România e un membru respectat în NATO și în UE, prin politica noastră externă și de securitate.
Avem o vecinătate complicată cu Rusia și ne-am pregătit temeinic pentru a asigura securitatea deplină a cetățenilor.
Rusia e o amenințare gravă și de lungă durată pentru Europa, iar întărirea flancului estic va rămâne prioritate pe termen lung", a mai spus Klaus Iohannis.